Document ID: 31976R1489

ΚΑΝΟΝΙΣΜΟΣ (ΕΟΚ) αριθ. 1489/76 ΤΟΥ ΣΥΜΒΟΥΛΙΟΥ της 22ας Ιουνίου 1976 περί τροποποιήσεως του κανονισμού (ΕΟΚ) αριθ. 766/68 "περί χορηγήσεως επιστροφών κατά την εξαγωγή στη ζάχαρη που εισάγεται στην Κοινότητα υπό προτιμησιακό καθεστώς"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 3330/74 του Συμβουλίου της 19ης Δεκεμβρίου 1974 περί κοινής οργανώσεως αγοράς στον τομέα της ζάχαρης(1), όπως τροποποιήθηκε τελευταία από τον κανονισμό (ΕΟΚ) αριθ. 1487/76(2), και ιδίως το άρθρο 19 παράγραφοι 2 και 3,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 3330/74 προβλέπει ιδιαίτερες λεπτομέρειες για την εξασφάλιση της εφαρμογής των προτιμησιακών καθεστώτων, που αναφέρονται στον τίτλο V-
ότι συνάγεται από εκεί ότι οι διατάξεις του άρθρου 19 του κανονισμού (ΕΟΚ) αριθ. 3330/74, οι σχετικές με το καθεστώς των επιστροφών, εφαρμόζονται στην εν λόγω προτιμησιακή ζάχαρη-
ότι το άρθρο 15 του κανονισμού (ΕΟΚ) αριθ. 766/68 του Συμβουλίου της 18ης Ιουνίου 1968 περί θεσπίσεως των γενικών κανόνων που αφορούν τη χορήγηση επιστροφών κατά την εξαγωγή ζάχαρης(3), όπως τροποποιήθηκε τελευταία από τον κανονισμό (ΕΟΚ) αριθ. 1102/75(4) ορίζει ότι, αφ' ενός, χορηγείται επιστροφή για την εξαγωγή των προϊόντων που αναφέρονται στο άρθρο 1 παράγραφος 1 υπό α) και γ) του κανονισμού (ΕΟΚ) αριθ. 3330/74, μόνον εφ' όσον τα προϊόντα αυτά έχουν παραχθεί από τεύτλα και ζαχαροκάλαμο που συγκομίζονται μέσα στην Κοινότητα και, αφ' ετέρου, ότι καμία επιστροφή δεν χορηγείται για την εξαγωγή των προϊόντων που αναφέρονται στο άρθρο 1 παράγραφος 1 υπό δ) που δεν είναι κοινοτικής καταγωγής-
ότι κατά τους όρους της παραγράφου 4 του πρωτοκόλλου αριθ.17, που προσαρτάται στην πράξη προσχωρήσεως(5), και κατά παρέκκλιση του άρθρου 15 παράγραφος 1 του κανονισμού (ΕΟΚ) αριθ. 766/68, η επιστροφή κατά την εξαγωγή που εφαρμόζεται στο Ηνωμένο Βασίλειο, δύναται να χορηγείται στη λευκή ζάχαρη που παράγεται από ακατέργαστη ζάχαρη που εισάγεται σύμφωνα με το πρωτόκολλο αυτό-
ότι, στη συνέχεια, προτιμησιακά καθεστώτα εισαγωγής ζάχαρης, τα οποία συνοδεύονται από εγγύηση αγοράς και εισαγωγής, έχουν θεσπισθεί με το πρωτόκολλο ζάχαρης αριθ. 3, που προσαρτάται στη συμφωνία ΑΚΕ-ΕΟΚ της Lome(6), με την απόφαση 75/614/ΕΟΚ του Συμβουλίου της 25ης Φεβρουαρίου 1975 περί της εισαγωγής ζάχαρης από ζαχαροκάλαμο καταγωγής των υπερποντίων χωρών και εδαφών (ΡΤΟΜ)(7), καθώς και με τη συμφωνία μεταξύ της Ευρωπαϊκής Οικονομικής Κοινότητος και της Δημοκρατίας των Ινδιών για τη ζάχαρη από ζαχαροκάλαμο(8)- ότι η ενεργοποίηση των καθεστώτων αυτών και ιδίως της προαναφερθείσης εγγυήσεως οδηγεί στη δυνατότητα επεκτάσεως του πεδίου εφαρμογής του καθεστώτος επιστροφών κατά την εξαγωγή στην εισαγόμενη προτιμησιακή ζάχαρη,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 15 του κανονισμού (ΕΟΚ) αριθ. 766/68 αντικαθίσταται από το ακόλουθο κείμενο:
"Άρθρο 15
1. Χορηγείται επιστροφή κατά την εξαγωγή των προϊόντων που αναφέρονται στο άρθρο 1 παράγραφος 1 υπό α) του κανονισμού (ΕΟΚ) αριθ. 3330/74, μόνο αν τα προϊόντα αυτά, ανάλογα με την περίπτωση:
α) έχουν προέλθει από τεύτλα ή ζαχαροκάλαμο που συγκομίζονται στην Κοινότητα-
β) έχουν εισαχθεί στην Κοινότητα δυνάμει:
- του πρωτοκόλλου αριθ. 3 για τη ζάχαρη που προσαρτάται στη συμφωνία ΑΚΕ-ΕΟΚ της Lome,
- της αποφάσεως 75/614/ΕΟΚ,
- της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας των Ινδιών για τη ζάχαρη από ζαχαροκάλαμο-
γ) έχουν προέλθει απόο ένα από τα προϊόντα που εισάγονται δυνάμει των διατάξεων που αναφέρονται υπό β).
2. Δεν χορηγείται επιστροφή κατά την εξαγωγή των προϊόντων που αναφέρονται στο άρθρο 1 παράγραφος 1 υπό γ) και δ) του κανονισμού (ΕΟΚ) αριθ. 3330/74 που δεν είναι κοινοτικής καταγωγής ή που δεν προέρχονται από την εισαγόμενη στην Κοινότητα ζάχαρη, δυνάμει των διατάξεων που αναφέρονται στην παράγραφο 1 υπό β) ή από προϊόντα που αναφέρονται στην παράγραφο 1 υπό γ)."
Άρθρο 2
Ο παρών κανονισμός αρχίζει να ισχύει την 1η Ιουλίου 1976.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στο Λουξεμβούργο, στις 22 Ιουνίου 1976.

Labels: 3
17